Koronavírus (Covid19) Tájékoztató

**Magyar/Hungarian**

A COVID-19 egy új betegség, ami a tüdőt és a légutakat támadja meg. Ennek egy új vírus, a Koronavírus az okozója.

Ha Önnek

* magas láza van – forró a mellkasa vagy a háta
* vagy újonnan, folyamatosan köhög – azaz most kezdett ismétlődően köhögni

akkor otthon kell maradnia.

**Mennyi ideig kell otthon maradni?**

* Akinek koronavírus okozta tünetei vannak, annak legalább 7 napig otthon kell maradnia.
* Ha másokkal él egy háztartásban, akkor nekik legalább 14 napig kell otthon maradniuk, hogy ne terjesszék a fertőzést a házon kívül.
* Aki a 14 nap eltelte után is tünetmentes, az visszatérhet a szokásos életvitelhez.
* Ha valaki más a háztartásból szintén koronavírus jellegű tüneteket mutat, akkor nekik is további 7 napig otthon kell maradniuk a tünetek megjelenésétől számítva. Akkor is, ha ez azt jelenti, hogy 14 napnál tovább kell otthon maradniuk.
* Ha valaki a háztartásból 70 éves vagy idősebb, krónikus betegsége van, terhes vagy gyenge az ellenálló képessége, az lehetőleg máshol töltse a 14 napot.
* Ha mindenképpen együtt kell otthon maradni, próbáljanak, egymástól a lehető legtávolabb tartózkodni.

[Hogyan tartsuk be az elszigetelést?](https://www.nhs.uk/conditions/coronavirus-covid-19/self-isolation-advice/)

|  |  |  |
| --- | --- | --- |
| Ne menjen munkába, iskolába, orvoshoz, gyógyszertárba vagy kórházba. | Használjon külön mosdót, vagy tisztítsa használat után. | Kerülje más emberrel a közeli kapcsolatot. |
| Szállítassa házhoz az élelmiszert és a gyógyszert. | Ne fogadjon vendéget. | Ha lehet, egyedül aludjon. |
| Rendszeresen mosson kezet. | Igyon sok vizet. | A tünetek kezelésére szedjen paracetamolt. |

Mikor hívjam az NHS 111-et?

* Ha olyan betegnek érzi magát, hogy nem tudja a szokásos tevékenységeit folytatni, például TV-t nézni, telefonját használni, olvasni vagy felkelni.
* Ha úgy érzi nem tudja tovább elviselni a tüneteket otthon
* Ha állapota rosszabbodik
* Ha tünetei 7 napon túl sem javulnak

Hogyan lépjek kapcsolatba az NHS 111-gyel?

Használhatja az internetes kapcsolatot további tájékozódásra: [**NHS 111 online coronavirus service**](https://111.nhs.uk/service/COVID-19/)**.**

Ha nincs internetes hozzáférhetősége, akkor hívja az 111-et (ez ingyenes szám). Kérhet anyanyelvi tolmácsot.

Számít-e a bevándorlási helyzetem?

A koronavírussal kapcsolatos mindennemű NHS ellátás mindenkinek ingyenes a bevándorlási helyzetétől függetlenül az Egyesült Királyságban. Ebbe a koronavírus kezelése és a vizsgálata is beletartozik, akkor is, ha az eredmény negatív. Az NHS kórházak nem ellenőrzik a COVID-19 betegek bevándorlási helyzetét.

Hogyan tudom lassítani a Koronavírus terjedését?

* Gyakran mosson kezet szappannal, alkalmanként legalább 20 másodpercig.
* Tartsa be az otthon-maradási tanácsot.

Ez a tájékoztatás az NHS egészségügyi tájékoztatásán alapszik és mindenkire vonatkozik az országban, függetlenül attól, hogy eredetileg melyik országból származik.

További tájékoztatás itt található:

* NHS Guidance: [**https://www.nhs.uk/conditions/coronavirus-covid-19/**](https://www.nhs.uk/conditions/coronavirus-covid-19/)
* WHO guidance: <https://www.who.int/news-room/q-a-detail/q-a-coronaviruses>

Version 2 [16.03.2020]